**ՀԻՄՆԱՎՈՐՈՒՄ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2022 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՔՈՒՄ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2021 ԹՎԱԿԱՆԻ ԴԵԿՏԵՄԲԵՐԻ 23-Ի N 2121-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ԵՎ ԳՆՄԱՆ ՊԱՅՄԱՆԱԳՐԵՐՈՒՄ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

 **1․ Իրավական ակտի ընդունման անհրաժեշտություն**

 **Սույն նախագծի ընդունման նպատակն է** ՀՀ 2022 թվականի պետական բյուջեի 1049 «Ճանապարհային ցանցի բարելավում» ծրագրի 11001 «Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման շրջանակներում առաջացած տնտեսում/խնայողությունն ուղղել **1212 «Տարածքային զարգացում» ծրագրի 12007 «ՀՀ մարզերին սուբվենցիաների տրամադրում՝ ենթակառուցվածքների զարգացման նպատակով»** միջոցառման ՀՀ կառավարության ներքո՝ սուբվենցիոն ծրագրերի հետագա ֆինանսավորման համար, ինչպես նաև 1049 «Ճանապարհային ցանցի բարելավում» ծրագրի 21001 «Պետական նշանակության ավտոճանապարհների հիմնանորոգում» և 21002 «Տրանսպորտային օբյեկտների հիմնանորոգում» միջոցառումների կատարումն ապահովելու անհրաժեշտությամբ պայմանավորված գնման պայմանագրերում կատարել փոփոխություններ:

 **2․ Կարգավորման հարաբերությունների ներկա վիճակը և առկա խնդիրները**

 ՀՀ 2022 թվականի պետական բյուջեի 1049 «Ճանապարհային ցանցի բարելավում» ծրագրի 11001 «Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման շրջանակներում առաջացել են տնտեսումներ/խնայողություններ, մասնավորապես․

***11001 «Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառում․***

1․1«Միջպետական և հանրապետական նշանակության ավտոճանապարհների ձմեռային և ընթացիկ պահպանում» ենթահոդվածի շրջանակներում առաջացել է **620,000․0 հազ․ դրամի** չափով խնայողություն։

Նշված խնայողությունն առաջացել է, քանի որ ենթահոդվածի շրջանակներում կնքված՝ թվով 29 գնման պայմանագրերի՝ 2022 թվականի ընթացիկ ամառային պահպանման աշխատանքների ծավալներից հանվել են այն ճանապարհահատվածները, որոնք 2022թ․ ընթացքում ներառվել են հիմնանորոգման, միջին նորոգման ծրագրերում, ինչպես նաև հանվել են այն ճանապարհահատվածները, որոնք մինչև օրս չեն ընդունվել շահագործման։

Փոփոխությունների արդյունքում ՀՀ 2022 թվականի պետական բյուջեով նախատեսված «Ամառային պահպանման ենթակա ավտոճանապարհների» արդյունքային ցուցանիշը տարվա համար կազմել է 2331․58 կմ (արդյունքային ցուցանիշը նվազել է 618.42 կմ-ով)։

1.2 Պարբերական պահպանում (միջին նորոգում) ենթահոդվածի գնման գործընթացների արդյունքում առաջացել է **304,260․0 հազ ՀՀ դրամի** չափով տնտեսում**։**

ՀՀ կառավարության 2022 թվականի սեպտեմբերի 22-ի թիվ 1479-Ն որոշմամբ «Պարբերական պահպանում (միջին նորոգում)» ենթահոդվածի շրջանակներում «Գնումների մասին» օրենքի 15-րդ հոդվածի 6-րդ մասի համաձայն կնքված ՏԿԵՆ-ՀԲՄԱՇՁԲ-2022/15Շ գնման պայմանագրի ֆինանսավորման համար նախատեսվել է 195,128.5 ՀՀ դրամ գումար։ Մինչդեռ 08․11․2022թ․ ծանուցմամբ պայմանագիրը միակողմանի լուծվել է՝ կապալառուի կողմից ներկայացված պայմանագրի կատարման ապահովման և որակավորման ապահովման բանկային երաշխիքները ՀՀ օրենսդրության պահանջներին չհամապատասխանելու հիմքով։

Փոփոխությունների արդյունքում «Պարբերական պահպանում (միջին նորոգում)» ենթահոդվածի արդյունքային ցուցանիշը նվազել է 34.29 կմ-ով։

ՀՀ կառավարության 2022 թվականի նոյեմբերի 10-ի թիվ 1742-Ն որոշմամբ «Պարբերական պահպանում (միջին նորոգում)» ենթահոդվածից 379,654.1 հազ․ ՀՀ դրամի չափով տնտեսումը վերադարձվել է ՀՀ կառավարության պահուստային ֆոնդ, սակայն որոշման մեջ ՀՀ կառավարության 2021 թ․ դեկտեմբերի 23-ի N 2121-Ն որոշման N 5 հավելվածի N 5 աղյուսակում փոփոխություն չի կատարվել։ Ուստի նախագծով առաջարկվում է **379,654.1 հազ․ ՀՀ դրամի** չափով տարվա համար նվազեցնել տվյալ ենթահոդվածի համար նախատեսված միջոցները։

**1.3** «Միջպետական և հանրապետական նշանակության ավտոճանապարհների նշագծում» ենթահոդվածի գնման գործընթացների արդյունքում առաջացել է **252,700․0 հազ ՀՀ դրամի** չափով տնտեսում**։**

Նշված խնայողությունն առաջացել է, քանի որ Կոտայքի, Արագածոտնի, Արմավիրի և Արարատի մարզերի միջպետական և հանրապետական նշանակության ավտոմոբիլային ճանապարհներին գծանշման պայմանագրեր չեն կնքվել, քանի որ գծանշման աշխատանքների ձեռքբերման մրցույթի գնման գործընթացը բողոքարկվել է և գտնվում է դատական փուլում:

**«**Արհեստական կառույցների պահպանում և շահագործում» հոդվածի շրջանակներում առաջացել է ընդհանուրը **135,323․0 հազ․ դրամի** խնայողություն, որից**․**

ՀՀ կառավարության 2022 թվականի մայիսի 5-ի N 620-Ա որոշման հիման վրա կնքված ՏԿԵՆ-ՀՄԱԱՇՁԲ-2022/3Ս գնման պայմանագրի շրջանակներում (Պուշկինի թունել)՝ 26,194․0 հազ․ դրամ,

ՏԿԵՆ-ՀՄԱԱՇՁԲ-2022/2Ս գնման պայմանագրի շրջանակներում (Նալբանդի թունել)՝ 21,363․0 հազ․դրամ,

ՀՀ կառավարության 2022 թվականի մայիսի 19-ի N 693-Ա որոշման հիման վրա կնքված ՏԿԵՆ-ՀՄԱԱԲՇՁԲ-2022/4Ս գնման պայմանագրի շրջանակներում (Դիլիջանի թունել)` 63,600.0․0 հազ․ դրամ,

ՏԿԵՆ-ԳՀԱՇՁԲ-2022/1Ս գնման պայմանագրի շրջանակներում (Հ-6 Աբովյան-Եղվարդ-Աշտարակ ա/ճ-ի Հրազդան գետի վրայի կամուրջ)` 7,208.0 հազ․ դրամ,

ՏԿԵՆ-ԳՀԱՇՁԲ-2022/1Ս գնման պայմանագրի շրջանակներում (Մ-1 Երևան-Գյումրի-Վրաստանի սահման ա/ճ-ի Քասախ գետի վրայի կամուրջ)` 8,000.0 հազ․ դրամ,

 ՃԴ-ՀԲՄԱՇՁԲ-2022/2Ս-3գնման պայմանագրի շրջանակներում(Մ-3 Մարգարա-Վանաձոր-Տաշիր-Վրաստանի սահման ա/ճ-ի Ձորագետ գետի վրայի կամուրջ)` 2,480 հազ․ դրամ, նշված խնայողությունն առաջացել է, քանի որ վերոնշյալ կամուրջը ընդգրկված է 2022 թվականի հիմնանորոգման ծրագրի մեջ, այդ իսկ պատճառով այն ներառված չէ ընթացիկ ամառային պահպանման ծրագրում և չի պահպանվում։

ՏԿԵՆ-ԳՀԱՇՁԲ-2022/1Ս գնման պայմանագրի շրջանակներում (Ջերմուկ քաղաքի կամուրջ)` 6,478 հազ․ դրամ:

Նշված ազատ միջոցներն առաջացել են, քանի որ պայմանագրերով նախատեսված է եղել մեկ տարվա սպասարկման աշխատանքների առավելագույն արժեքը, ներառյալ ԱԱՀ-ն, սակայն վճարումը կատարվել է 8 ամսվա համար, որովհետև նշված պայմանագրերի գործողության ժամկետներն ավարտվել է։

2022 թվականի ՀՀ պետական բյուջեի 1049՝ «Ճանապարհային ցանցի բարելավում» ծրագրի 21001՝ «Պետական նշանակության ավտոճանապարհների հիմնանորոգում» միջոցառմամբ նախատեսված՝ Մ-2, (Սյունիք) /Մ-2/ - Աղվանի- Տաթև - /Մ-2/ միջպետական նշանակության ավտոճանապարհի Վերին Խոտանանը շրջանցող ճանապարհահատվածի կառուցման (II փուլ), Մ-10, Սևան-Մարտունի-Գետափ միջպետական նշանակության ավտոճանապարհի կմ66+000-կմ80+000 հատվածի, Հ-2, /Հ-1/ Աբովյան- Արզնի-/Հ-6/ (Նոր Գեղի) հանրապետական նշանակության ավտոճանապարհի կմ0+000-կմ1+400 հատվածի, Հ-5, /Հ-6/-Նոր Գեղի – Արգել – Արզական-Հրազդան հանրապետական նշանակության ավտոճանապարհի կմ0+000 - կմ10+000 հատվածի, Հ-5, /Հ-6/-Նոր Գեղի – Արգել – Արզական-Հրազդան հանրապետական նշանակության ավտոճանապարհի կմ 25+200 - կմ36+000 հատվածի,Հ-21, /Հ-75/ - Հոռոմ-Արթիկ-Ալագյազ հանրապետական նշանակության ավտոճանապարհի կմ19+000 - կմ23+900 հատվածի, Հ-39, /Մ-10/ - Գավառ - /Մ-10/ հանրապետական նշանակության ավտոճանապարհի կմ4+300-կմ7+700 հատվածի, Հ-75, Մ-9-Իսահակյան-Գյումրի-Մ-7 հանրապետական նշանակության ավտոճանապարհի կմ23+250 - կմ37+500 և կմ45+300 - կմ60+200 հատվածների հիմնանորոգման և Որոտան-Խոտ ավտոճանապարհի վերակառուցման ընթացքում ի հայտ եկած մի շարք հանգամանքների պատճառով 2022 թվականին իրականացվելիք աշխատանքների չկատարված մասը 2023թ. տեղափոխելու, չկատարված աշխատանքների մասի համար կատարման նոր ժամկետ սահմանելու անհրաժեշտությամբ:

Այդ կապակցությամբ հայտնում ենք հետևյալը.

1) ՀՀ տարածքային կառավարման և ենթակառուցվածքների նախարարության և «Ապառաժ» սահմանափակ պատասխանատվությամբ ընկերության միջև 2022 թվականի սեպտեմբերի 6-ին կնքված թիվ ՏԿԵՆ-ՀԲՄԱՇՁԲ-2022/19Շ պայմանագրով նախատեսվել է իրականացնել Մ-2, (Սյունիք) /Մ-2/ - Աղվանի- Տաթև - /Մ-2/ միջպետական նշանակության ավտոճանապարհի Վերին Խոտանանը շրջանցող ճանապարհահատվածի կառուցման 2-րդ փուլի աշխատանքները։

Համաձայնագիրը կնքվել է 2022 թվականի նոյեմբերի 8-ին, որով 2022 թվականին իրականացվելիք աշխատանքների կատարման համար սահմանվել է 60 օրյա ժամկետ, բայց ոչ ուշ քան 2022 թվականի նոյեմբերի 30-ը: Արդյունքում Կապալառուն աշխատանքների կատարման համար փաստացի ունեցել է 22 օր։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 119 օր: Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն նկատի ունենալով նախատեսված աշխատանքների, այդ թվում արհեստական կառուցվածքների կառուցման աշխատանքների մեծ ծավալը, դրանց տեղադիրքի բարդությունը և կառուցման համար անհրաժեշտ տեխնոլոգիական առանձնահատկությունները, ինչպես նաև ասֆալտապատման աշխատանքների համար առաջիկայում եղանակային հնարավոր անբարենպաստ պայմանների հանգամանքը, ներկայացված նախագծով նախատեսվում է թիվ ՏԿԵՆ-ՀԲՄԱՇՁԲ-2022/19Շ պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 1,139,576,805 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 50 (հիսուն) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

2) ՀՀ տարածքային կառավարման և ենթակառուցվածքների նախարարության և «Շանթ-Սեյրան» սահմանափակ պատասխանատվությամբ ընկերության միջև 2022 թվականի հուլիսի 7-ին կնքված թիվ ՏԿԵՆ-ՀԲՄԱՇՁԲ-2022/4Շ-1 պայմանագրով նախատեսվել է հիմնանորոգել Մ-10, Սևան-Մարտունի-Գետափ միջպետական նշանակության ավտոճանապարհի կմ66+000-կմ80+000 հատվածը։

02.09.2022թ. կողմերի միջև կնքվեց թիվ 1 համաձայնագիրը, որով հաստատվեց 2022 թվականին իրականացվելիք աշխատանքների ծավալաթերթ-նախահաշիվը և աշխատանքների կատարման օրացուցային գրաֆիկը։ Համաձայն այդ գրաֆիկի աշխատանքների կատարման համար տրամադրվեց 120 օր (հաշված՝ 02.09.2022թ-ից), բայց ոչ ուշ 2022 թվականի նոյեմբերի 30-ը։ Արդյունքում, 2022թ-ին նախատեսված աշխատանքների կատարման համար կապալառուն փաստացի կազմում է 89 օր: Աշխատանքների մեկնարկից հետո կապալառուն ձեռնարկեց հնարավոր բոլոր միջոցները, որպեսզի նախատեսված աշխատանքները կատարվեն և ավարտվեն սահմանված ժամկետում, սակայն հաշվի առնելով, որ նշված ճանապարհահատվածի կմ79+060-կմ80+060 հատվածը գտնվում է երկու բլուրների արանքում և ձյան առատ տեղումների ժամանակ այդ հատվածը դառնում է դժվարանցանելի և երթևեկության համար վտանգավոր, ուստի նախարարության, կապալառուի և նախագծողի միջև կազմակերպված քննարկման արդյունքում որոշվեց 2022թ-ին կմ79+060 - կմ80+060 հատվածում նախատեսված աշխատանքները տեղափոխել 2023 թվական, իսկ մինչ այդ կազմակերպել նշված խնդրահարույց հատվածը շրջանցելու համար անհրաժեշտ նախագծի ձեռքբերման գործընթացը, հետևաբար նախագծով նախատեսվում է թիվ ՏԿԵՆ-ՀԲՄԱՇՁԲ-2022/4Շ-1 պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 138,171,797 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջևկնքվող համաձայնագիրն ուժի մեջ մտնելու օրվանից հաշված 32 (երեսուներկու) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

3) ՀՀ տարածքային կառավարման և ենթակառուցվածքների նախարարության և «Ճանապարհ» սահմանափակ պատասխանատվությամբ ընկերության հետ 2022 թվականի մայիսի 2-ին կնքված թիվ ՃԴ-ԲՄԱՇՁԲ-2021/2Շ-2 պայմանագրով նախատեսվել է իրականացնել Հ-2, /Հ-1/ Աբովյան- Արզնի-/Հ-6/ (Նոր Գեղի) հանրապետական նշանակության ավտոճանապարհի կմ0+000-կմ1+400 հատվածի և Հ-5, /Հ-6/-Նոր Գեղի-Արգել-Արզական-Հրազդան հանրապետական նշանակության ավտոճանապարհի կմ0+000 - կմ10+000 հատվածի հիմնանորոգման աշխատանքները։

15.07.2022թ. կողմերի միջև կնքվեց թիվ 1 համաձայնագիրը, որով հաստատվեց 2022 թվականին իրականացվելիք աշխատանքների ծավալաթերթ-նախահաշիվը և աշխատանքների կատարման օրացուցային գրաֆիկը։ Համաձայն այդ գրաֆիկի աշխատանքների կատարման համար տրամադրվեց 200 օր (հաշված՝ 15.07.2022թ-ից), բայց ոչ ուշ 2022 թվականի նոյեմբերի 30-ը։ Արդյունքում, պայմանագրով նախատեսված աշխատանքների կատարման համար կապալառուն փաստացի ունեցել է 138 օր: Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն շինարարական աշխատանքներն իրականացնելու ընթացքում ի հայտ են եկել մի շարք խնդիրներ, որոնք խոչընդոտել են աշխատանքների բնականոն ընթացքին: Մասնավորապես, հիմնանորոգվող ճանապարհահատվածներից մեկը ամբողջությամբ ընդգրկում է Աբովյան քաղաքի տարածքը, իսկ մյուսը ՀՀ Կոտայքի մարզի Նոր Գեղի տարածքը և աշխատանքների մեկնարկից հետո գոյություն ունեցող ճանապարհահատվածների ծածկի քանդման ընթացքում որոշ հատվածներում ի հայտ եկան նախկինում կառուցված և անմխիթար վիճակում գտնվող կոմունիկացիաներ (ջրագծեր), իսկ Աբովյան քաղաքում նաև կոյուղագծեր, որոնք նախագծման ընթացքում տեսանելի չեն եղել և լուծումներ չեն նախատեսվել։ Չնայած նախարարության կողմից ձեռնարկվել է առաջացած խնդիրների կարգավորման ուղղված միջոցներ և առաջացած խնդիրներին տրվել են նոր նախագծային լուծումներ, սակայն տվյալ գործընթացի ընթացքում աշխատանքների ընթացքը դանդաղել է և կապալառուն հնարավորություն չունի նախատեսված աշխատանքները ավարտել սահմանված ժամկետում։ Նկատի ունենալով նշված հանգամանքը նախագծով առաջարկվում է թիվ ՃԴ-ԲՄԱՇՁԲ-2021/2Շ-2 պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 872,379,483 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 62 (վաթսուներկու) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի պահանջը։

4) ՀՀ տարածքային կառավարման և ենթակառուցվածքների նախարարության և «Ճանապարհ» սահմանափակ պատասխանատվությամբ ընկերության հետ 2021 թվականի օգոստոսի 10-ին կնքված թիվ ՏԿԵՆ-ՀԲՄԱՇՁԲ-2021/21Շ-1 պայմանագրով նախատեսվել է իրականացնել Հ-5, /Հ-6/-Նոր Գեղի-Արգել-Արզական-Հրազդան հանրապետական նշանակության ավտոճանապարհի կմ25+200 - կմ36+000 հատվածի հիմնանորոգման աշխատանքները։

Աշխատանքների մեկնարկից հետո կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն շինարարական աշխատանքներն իրականացնելու ընթացքում ի հայտ են եկել տեղանքի իրադրության հետ կապված որոշ խնդիրներ, որոնք առաջացել էին նախագծումից հետո: Տվյալ խնդիրներին նախագծային լուծումներ տալու համար պահանջվել է որոշակի ժամանակ, իսկ այդ ընթացքում աշխատանքների ընթացքը դանդաղել է և կապալառուն հնարավորություն չի ունեցել նախատեսված աշխատանքները ավարտել սահմանված ժամկետում: Միաժամանակ, ՀՀ վարչապետը հանձնարարել է հիմնանորոգել նաև Հ-5, /Հ-6/ (Նոր Գեղի) - Արգել - Արզական – Հրազդան (Հ-85) հանրապետական նշանակության ավտոճանապարհից դեպի «Բջնիի ամրոց» պատմամշակութային հուշարձան տանող 650 մ ճանապարհահատվածը։ Նշված աշխատանքներն իրականացնելու նպատակով անհրաժեշտ նախագծանախահաշվային փաստաթղթերի ձեռքբերման համար ՀՀ տարածքային կառավարման և ենթակառուցվածքների նախարարությունը դիմել է Հ-5, /Հ-6/-Նոր Գեղի – Արգել – Արզական-Հրազդան հանրապետական նշանակության ավտոճանապարհի կմ25+200 - կմ36+000 հատվածի հիմնանորոգման նախագծի պատրաստման, ծախսերի գնահատման ծառայությունները մատուցած «ՀԱԼԴԻ Քոնսալթ» ՍՊ ընկերությանը և խնդրել քննարկել նշված ավտոճանապարհից դեպի «Բջնիի ամրոց» պատմամշակութային հուշարձան տանող 650 մ ճանապարհահատվածի հիմնանորոգման համար անհրաժեշտ նախագծանախահաշվային փաստաթղթեր կազմելու ու տրամադրելու հնարավորությունը: «ՀԱԼԴԻ Քոնսալթ» ՍՊ ընկերությունը տրամադրել է պահանջվող նախագծանախահածվային փաստաթղթերը, սակայն հաշվի առնելով այն, որ դեպի ամրոց տանող ճանապարհը սկիզբ է առնում հիմնանորոգվող տեղամասից, ուստի ներկայումս քննարկվում է դեպի «Բջնիի ամրոց» պատմամշակութային հուշարձան տանող 650 մ ճանապարհահատվածի հիմնանորոգման աշխատանքները թիվ ՏԿԵՆ-ՀԲՄԱՇՁԲ-2021/21Շ-1 պայմանագրում ներառելու և այդ աշխատանքները 2023 թվականին իրականացնելու հնարավորության հարցը։

Նկատի ունենալով վերը նշվածը, ինչպես նաև հիմնանորոգվող ճանապարհահատվածի և դեպի «Բջնիի ամրոց» պատմամշակութային հուշարձան տանող 650 մ ճանապարհահատվածի հարակցման տեղամասում որոշ նախագծային լուծումների հնարավոր փոփոխության հանգամանքը՝ ներկայացված նախագծով նախատեսվում է թիվ ՏԿԵՆ-ՀԲՄԱՇՁԲ-2021/21Շ-1 պայմանագրում կատարել փոփոխություններ՝ պայմանագրով 2022 թվականին իրականացվելիք աշխատանքների կատարման ժամկետը երկարաձգել մինչև 2022 թվականի նոյեմբերի 30-ը, իսկ 2022թ-ին իրականացվելիք, սակայն 2022թ. դեկտեմբերի 1-ի դրությամբ չկատարված աշխատանքները 18,699,777 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջևկնքվող համաձայնագիրն ուժի մեջ մտնելու օրվանից հաշված 15 (տասնհինգ) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

5) ՀՀ տարածքային կառավարման և ենթակառուցվածքների նախարարության և«Եվրոասֆալտ» փակ բաժնետիրական ընկերության հետ 2021 թվականի հուլիսի 26-ին կնքված թիվ ՏԿԵՆ-ՀԲՄԱՇՁԲ-2021/10Շ-1 պայմանագրով նախատեսվել է իրականացնել Հ-21, /Հ-75/ - Հոռոմ-Արթիկ-Ալագյազ հանրապետական նշանակության ավտոճանապարհի կմ19+000 - կմ23+900 հատվածի հիմնանորոգման աշխատանքները։ Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն շինարարական աշխատանքների ընթացքում ի հայտ են եկել մի շարք կոմունիկացիաների հետ կապված խնդիրներ, որոնք խոչընդոտել են աշխատանքների բնականոն ընթացքին: Մասնավորապես, հիմնանորոգվող ճանապարհահատվածը ամբողջությամբ ընդգրկում է ՀՀ Շիրակի մարզի Արթիկ քաղաքի տարածքը և աշխատանքների մեկնարկից հետո գոյություն ունեցող ճանապարհի ծածկի քանդման ժամանակ՝ որոշ հատվածներում ի հայտ եկան նախկինում կառուցված և անմխիթար վիճակում գտնվող կոմունիկացիաներ (կոյուղագծեր)։ Պայմանագրով նախատեսված աշխատանքները հնարավոր էր շարունակել առաջացած խնդիրներին նախագծային նոր լուծումներ տալուց հետո, սակայն տվյալ գործընթացի ընթացքում աշխատանքների ընթացքը դանդաղել է և կապալառուն հնարավորություն չի ունեցել նախատեսված աշխատանքները ավարտել սահմանված ժամկետում, ուստի ներկայացված նախագծով առաջարկվում է թիվ ՏԿԵՆ-ՀԲՄԱՇՁԲ-2021/10Շ-1 պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 617,346,481 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 120 (հարյուրքսան) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

6) ՀՀ տարածքային կառավարման և ենթակառուցվածքների նախարարության և «Գավառի ՃՇՇ» բաց բաժնետիրական ընկերության հետ 2022 թվականի հուլիսի7-ին կնքված թիվ ՏԿԵՆ-ՀԲՄԱՇՁԲ-2022/4Շ-3 պայմանագրով նախատեսվել է իրականացնել Հ-39, /Մ-10/ - Գավառ - /Մ-10/ հանրապետական նշանակության ավտոճանապարհի կմ4+300-կմ7+700 հատվածի հիմնանորոգման աշխատանքները:

12.08.2022թ.-ին կնքվել է թիվ 1 համաձայնագիրը, որով հաստատվել է վճարման ժամանակացույցը և աշխատանքների կատարման օրացույցային գրաֆիկը, ըստ որի աշխատանքների կատարման ժամկետ է սահմանվել համաձայնագրի ուժի մեջ մտնելու օրվանից 240 օր, բայց ոչ ուշ քան 30.11.2021թ-ը։ Արդյունքում, պայմանագրով նախատեսված աշխատանքների կատարման համար Կապալառուն փաստացի ունեցել է 110 օր: Աշխատանքների մեկնարկից հետո Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն տվյալ տարածաշրջանում նոյեմբեր ամսվա ընթացքում եղանակային պայմանները վատթարացել են, ինչը ազդել է ասֆալտապատման աշխատանքների վրա և առաջացրել աշխատանքների կատարման ժամանակացույցից շեղուﬓեր: ելնելով նշված հանգամանքից, ինչպես նաև առաջնորդվելով ՀՀՇՆ IV-11.05.02-99 շինարարական նորմերով բերված պահանջներով՝ ըստ որոնց ասֆալտապատման աշխատանքները կարող են կատարվել միայն բարենպաստ եղանակային պայմաններում, կապալառուն խնդրել է թիվ ՏԿԵՆ-ՀԲՄԱՇՁԲ-2022/4Շ-3 պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 152,724,752 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 80 (ութսուն) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները:

7) ՀՀ տարածքային կառավարման և ենթակառուցվածքների նախարարության և «Եվրոասֆալտ» փակ բաժնետիրական ընկերության հետ 2022 թվականի հուլիսի 7-ին կնքված թիվ ՏԿԵՆ-ՀԲՄԱՇՁԲ-2022/2Շ-2 պայմանագրով նախատեսվել է իրականացնել Հ-75, Մ-9-Իսահակյան-Գյումրի-Մ-7 հանրապետական նշանակության ավտոճանապարհի կմ23+250-կմ37+500 և կմ45+300-կմ60+200 հատվածների հիմնանորոգման աշխատանքները։

30.08.2022թ. կողմերի միջև կնքվեց թիվ 1 համաձայնագիրը, որով հաստատվեց 2022 թվականին իրականացվելիք աշխատանքների ծավալաթերթ-նախահաշիվը և աշխատանքների կատարման օրացուցային գրաֆիկը։ Համաձայն այդ գրաֆիկի աշխատանքների կատարման համար տրամադրվեց 155 օր (հաշված՝ 30.08.2022թ-ից), բայց ոչ ուշ 2022 թվականի նոյեմբերի 30-ը։ Արդյունքում, պայմանագրով նախատեսված աշխատանքների կատարման համար կապալառուն փաստացի ունեցել է 92 օր: Աշխատանքների մեկնարկից հետո կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն aշխատանքների մեկնարկից հետո գոյություն ունեցող ճանապարհի պատվածքի քանդման աշխատանքների իրականացումից հետո պարզվեց, որոշ հատվածներում պատվածքի հիմքի գրունտը ջրահագեցած է, նաև առկա են թույլ գրունտներ և այդ գրունտները փոխարինման անհրաժեշտություն ունեն, որոնց փոխարինման համար կատարվեց լրացուցիչ աշխատանքներ, ինչը ազդեց 2022թ-ին նախատեսված աշխատանքների կատարման ժամկետների վրա: Կապալառուն խնդրել է աշխատանքների կատարման ժամկետը երկարաձգել:

Նկատի ունենալով վերը նշվածը, ինչպես նաև առաջնորդվելով ՀՀՇՆ IV-11.05.02-99 շինարարական նորմերով բերված պահանջներով՝ ըստ որոնց ասֆալտապատման աշխատանքները կարող են կատարվել միայն բարենպաստ եղանակային պայմաններում, կապալառուն խնդրել է թիվ ՏԿԵՆ-ՀԲՄԱՇՁԲ-2022/2Շ-2 պայմանագրում կատարել փոփոխություններ՝ 2022թ-ին իրականացվելիք, սակայն 2022 թվականի դեկտեմբերի 1-ի դրությամբ չկատարված աշխատանքները 1,515,474,089 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 63 (վաթսուներեք) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

8) ՀՀ տարածքային կառավարման և ենթակառուցվածքների նախարարության և «Ճանապարհ» սահմանափակ պատասխանատվությամբ ընկերության հետ 2022 թվականի սեպտեմբերի 23-ին կնքված թիվ ՏԿԵՆ-ՄԱԱՇՁԲ-2022/30Շ պայմանագրով նախատեսվել է իրականացնել Որոտան-Խոտ ավտոճանապարհի վերակառուցման աշխատանքները։

2022թ-ին նախատեսվում էր ամբողջությամբ ավարտել տվյալ ճանապարհահատվածի հողային պաստառի և արհեստական կառուցվածքների կառուցումը, իսկ ճանապարհային պատվածը իրականացնել 2023թ-ին: Կապալառուն ձեռնարկել է հնարավոր բոլոր միջոցները, որպեսզի աշխատանքները կատարվեն և ավարտվեն սահմանված ժամկետում, սակայն ճանապարհի կմ8+700 հատվածում 19.10.2022թ առաջացել է փլվածք: Առաջացած խնդրին լուծում տալու անհրաժեշտ է իրականացնել լրացուցիչ ինժեներաերկրաբանական հետազոտություններ և տալ նոր նախագծային լուծումներ, որի համար որոշակի ժամանակ է պահանջվում, ինչը ազդում է աշխատանքների կատարման ընթացքի վրա:

Հաշվի առնելով վերը նշված հանգամանքը՝ նախագծով նախատեսվում է թիվ ՏԿԵՆ-ՄԱԱՇՁԲ-2022/30Շ պայմանագրում կատարել փոփոխություններ՝ պայմանագրով 2022 թվականին իրականացվելիք աշխատանքների կատարման ժամկետը երկարաձգել մինչև 2022 թվականի դեկտեմբերի 10-ը, իսկ 2022թ-ին իրականացվելիք, սակայն 2022 թվականի դեկտեմբերի 11-ի դրությամբ չկատարված աշխատանքները 620,579,488 ՀՀ դրամի չափով տեղափոխել 2023 թվական և չկատարված աշխատանքների համար սահմանել կատարման նոր ժամկետ՝ 2023 թվականին աշխատանքների կատարման համար ֆինանսական միջոցներ նախատեսվելու դեպքում կողմերի միջև կնքվող համաձայնագիրն ուժի մեջ մտնելու օրվանից հաշված 50 (հիսուն) օր՝ չկիրառելով Հայաստանի Հանրապետության կառավարության 2017 թվականի մայիսի 4-ի N 526-Ն որոշման N 1 հավելվածի 56-րդ կետի 4-րդ ենթակետի և պայմանագրի 6.2-րդ կետով նախատեսված պահանջները։

**3. Լրացուցիչ ֆինանսական միջոցների անհրաժեշտության և պետական բյուջեի եկամուտներում և ծախսերում սպասվելիք փոփոխությունների մասին.**

Նախագիծը 2022 թվականի պետական բյուջեում լրացուցիչ ֆինանսական միջոցների անհրաժեշտություն և պետական բյուջեի եկամուտներում և ծախսերում փոփոխություններ չի առաջացնում:

**4. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Կապ չկա։

**5. Իրավական ակտի կիրարկման դեպքում ակնկալվող արդյունքը.**

Նախագծի ընդունման արդյունքում ՀՀ 2022 թվականի պետական բյուջեի 1049 «Ճանապարհային ցանցի բարելավում» ծրագրի 11001 «Միջպետական և հանրապետական նշանակության ավտոճանապարհների պահպանման և անվտանգ երթևեկության ծառայություններ» միջոցառման շրջանակներում առաջացած տնտեսում/խնայողությունները կվերադարձվեն ՀՀ կառավարության ներքո՝ սուբվենցիոն ծրագրերի հետագա ֆինանսավորման համար։